หุ้นไทยปิดบวก 10.48 จุด
ดัชนีหุ้นไทยปิดตลาดที่ระดับ 1,208.01 จุด เพิ่มขึ้น 10.48 จุด หรือ 0.88% มูลค่าการซื้อขาย 23,422.38ล้านบาท
6 ส.ค. 2555

ดัชนีหุ้นไทยปิดตลาดที่ระดับ 1,208.01 จุด เพิ่มขึ้น 10.48 จุด หรือ 0.88% มูลค่าการซื้อขาย 23,422.38ล้านบาท
ดัชนีหุ้นไทยวันนี้ (6 ส.ค.) ปรับตัวเพิ่มขึ้นแรงในทิศทางเดียวกับตลาดหุ้นเพื่อนบ้าน หลังนักลงทุนตอบรับข่าวตัวเลขเศรษฐกิจสหรัฐที่ออกมาดีขึ้น รวมทั้งมีความคาดหวังต่อการแก้ไขปัญหาหนี้สาธารณะยุโรปจากธนาคารกลางยุโรป โดยวันนี้ดัชนีหุ้นไทยปิดตลาดที่ระดับ 1,208.01 จุด เพิ่มขึ้น 10.48 จุด หรือ 0.88% มีมูลค่าการซื้อขาย 23,422.38ล้านบาท  
หลักทรัพย์ที่มีมูลค่าซื้อขายสูงสุด 5 อันดับแรก1. PTTGC ปิดที่ระดับ 60 บาท เพิ่มขึ้น 1.75 บาท หรือ 3% มูลค่าซื้อขาย 1,538.43 ล้านบาท2. TOP ปิดที่ระดับ 62.50 บาท เพิ่มขึ้น 3.25 บาท หรือ 5.49% มูลค่าซื้อขาย 1,340.67 ล้านบาท3. PTT ปิดที่ระดับ 325 บาท เพิ่มขึ้น 5 บาท หรือ 1.56% มูลค่าซื้อขาย 1,046.77 ล้านบาท4. KTB ปิดที่ระดับ 17.30 บาท เพิ่มขึ้น 0.10 บาท หรือ 0.58% มูลค่าซื้อขาย 916.27 ล้านบาท5. INTUCH ปิดที่ระดับ 64.50 บาท เพิ่มขึ้น 0.50 บาท หรือ 0.78% มูลค่าการซื้อขาย 821.49 ล้านบาท
นายสมชาย เอนกทวีผล ผู้อำนวยการฝ่ายวิเคราะห์หลักทรัพย์ บริษัทหลักทรัพย์ฟินันเซีย ไซรัส  กล่าวว่า ดัชนีหุ้นไทยวันนี้ปรับตัวเพิ่มขึ้นในทิศทางเดียวกับตลาดหุ้นภูมิภาค หลังนักลงทุนตอบรับข่าวตัวเลขการจ้างงานของสหรัฐที่ปรับตัวดีขึ้น ขณะเดียวกันยังมีความคาดหวังต่อมาตรการแก้ไขปัญหาหนี้ยุโรปของธนาคารกลางยุโรป(ECB)ซึ่งน่าจะเห็นความชัดเจนเร็วๆนี้ 
สำหรับแนวโน้มดัชนีในวันพรุ่งนี้คาดว่าจะแกว่งตัวในทิศทางขาขึ้น หลังจากที่ปรับตัวลดลงแรงก่อนหน้านี้ โดยให้แนวรับที่ระดับ 1,205-1,200 จุด และมีแนวต้านที่ 1,215-1,220 จุด โดยแนะนำให้นักลงทุนถือหุ้นในพอร์ตต่อไป และรอประเมินสถานการณ์อีกครั้งหลังจากที่ดัชนีขยับเข้าใกล้ 1,220 จุด